hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
Miért jó kávét inni? | Cédrus Patika
A kávé az egyik legnépszerűbb élvezeti cikk a világon. Megfelelő, mértékkel történő fogyasztása pozitívan hat egészségünkre, de ha túlzásba visszük, könnyen árthatunk vele magunknak.
Ha megfelelő mértékkel fogyasztunk kávét, az jótékonyan hat egészségünkre. Kedvező élettani hatásait a benne lévő koffeinnek és antioxidánsoknak köszönheti, de emellett tartalmaz egyéb tápanyagokat is, így például magnéziumot, mangánt, niacint és káliumot.
Ajánlott napi mennyiség A hazánkban elfogadott napi adag 2-3 csésze kávé, ekkora mennyiség még pozitívan hat egészségi állapotunkra, de az ennél nagyobb mennyiség már túlzott kávéfogyasztásnak minősül, ami káros hatással lehet egészségünkre.
Jó azt is tudni, hogy a koffein felszívódási ideje és hatása minden ember számára különböző, ezért a kávéfogyasztóknak érdemes figyelniük szervezetük reakcióit egy-egy csésze jó fekete után.
A rendszeres és mértékletes kávéfogyasztás előnyei
1. Véd a betegségek ellen
A koffein védi az agysejteket, így jó hatással van a Parkinson-kór és az Alzheimer-kór elkerülésében. Antioxidáns hatásának köszönhetően megakadályozza a májbetegségek és a veserák kialakulását is. Fokozza a szívműködést, tágítja az agyi ereket, vizelethajtó, fokozza az anyagcserét. Serkentő hatással van a központi idegrendszerre is.
2. Növeli a koncentrációt
Egy csésze jó kávé élesíti a memóriát és javítja a koncentrációkészséget. Késlelteti a fáradtság érzésének kialakulását, fitten tart. Javítja a hangulatot, megszünteti az álmosságot.
A koffein felgyorsítja az anyagcserét és zsírégető hatása van, ezáltal elkerülhető az elhízás, valamint csökkenti a 2-es típusú diabétesz kialakulásának kockázatát. A kávé az egyik legalacsonyabb kalóriatartalmú ital.
Mi történik, ha túlzásba visszük?
A túlzott kávéfogyasztás növeli a vér koleszterinszintjét, magas vérnyomást okoz, ezáltal növeli a szívbetegségek kialakulásának kockázatát. Felelős a koszorúér megbetegedésekért, valamint a hasnyálmirigyrák kialakulásáért is.
Az alábbi esetekben mindenképpen kerüljék a túlzott kávéfogyasztást: magas vérnyomás, pajzsmirigy-túlműködés, szorongás.
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign